หุ้น SET50 ขึ้นยกแผง ส.ค. 64! INTUCH สูงสุด 32%
เดือนสิงหาคมที่ผ่านมา บรรยากาศการลงทุนของหุ้นขนาดใหญ่คึกคักอย่างชัดเจน เหตุกลุ่มนักลงทุนในประเทศ (กองทุน) เข้าซื้อสุทธิจำนวน 18,730 ล้านบาท
เดือนสิงหาคมที่ผ่านมา บรรยากาศการลงทุนของหุ้นขนาดใหญ่คึกคักอย่างชัดเจน เหตุกลุ่มนักลงทุนในประเทศ (กองทุน) เข้าซื้อสุทธิจำนวน 18,730 ล้านบาท
5 ก.ย. 2564

เส้นทางนักลงทุน
เดือนสิงหาคม 2564 ที่ผ่านมา! บรรยากาศการลงทุนของหุ้นขนาดใหญ่คึกคักอย่างชัดเจน เหตุกลุ่มนักลงทุนในประเทศ (กองทุน) เข้าซื้อสุทธิจำนวน 18,730.28 ล้านบาท ตามด้วยนักลงทุนต่างประเทศ (ต่างชาติ) เข้ามาซื้อสุทธิ 5,439.71 ล้านบาท และบัญชีบริษัทหลักทรัพย์ (โบรกเกอร์) เข้าซื้อสุทธิ 1,888.47 ล้านบาท ขณะที่ทางนักลงทุนทั่วไปในประเทศ (รายย่อย) ขายสุทธิ 26,058.45 ล้านบาท
ทั้งนี้ เริ่มเห็นนักลงทุนต่างชาติเข้ามาสุทธิ ผนวกกองทุนยังซื้อสุทธิต่อเนื่อง จึงทำให้ราคาหุ้นกลุ่มขนาดใหญ่อย่างกลุ่ม SET50 ปรับตัวขึ้นเป็นส่วนใหญ่ สะท้อนดัชนี SET50 ที่ปรับตัวขึ้นอย่างชัดเจน โดยจากเดิมดัชนีสิ้นสุดวันที่ 30 ก.ค. 2564 อยู่ที่ระดับ 910.61 จุด ขณะที่สิ้นสุดวันที่ 31 ส.ค. 2564 อยู่ที่ระดับ 992.13 จุด ปรับตัวขึ้น 81.52 จุด หรือ 8.95%
เช่นเดียวกับดัชนี SET INDEX ปรับตัวขึ้นอย่างชัดเจน โดยจากเดิมดัชนีสิ้นสุดวันที่ 30 ก.ค. 2564 อยู่ที่ระดับ 1,521.92 จุด ขณะที่สิ้นสุดวันที่ 31 ส.ค. 2564 อยู่ที่ระดับ 1,638.75 จุด ปรับตัวขึ้น 116.83 จุด หรือ 7.68%
ดังนั้น จากดัชนี SET INDEX ปรับตัวขึ้นร้อนแรงในเดือนสิงหาคม 2564 ที่ผ่านมา จนสามารถวิ่งทะลุแนวต้าน 1,600 จุดได้อย่างแข็งแกร่ง เบื้องต้นส่วนหนึ่งมาจากหุ้นขนาดใหญ่เป็นตัวขับเคลื่อนสำคัญ
โดยจากหุ้นในกลุ่ม SET50 ทั้งหมด 50 ตัว ซึ่งมีราคาหุ้นปรับตัวขึ้นมากถึง 43 ตัว ขณะที่ราคาหุ้นปรับตัวลงเพียง 6 ตัว และราคาหุ้นไม่เปลี่ยนแปลง 1 ตัว
สำหรับราคาหุ้นปรับตัวขึ้นเดือนสิงหาคมมีจำนวน 43 ตัว ได้แก่ INTUCH, GULF, IVL, KBANK, BGRIM, CPN, SCB, BEM, IRPC, TOP, AOT, PTTGC, SAWAD, BBL, RATCH, KTB, BH, BTS, CRC, TTB, CPALL, EA, MINT, PTT, OR, GPSC, MTC, PTTEP, COM7, HMPRO, KTC, TISCO, BJC, EGCO, ADVANC, LH, BDMS, SCC, CPF, OSP, TRUE, SCGP และ STA
ส่วนราคาหุ้นปรับตัวลงเดือนสิงหาคมมีจำนวน 6 ตัว ได้แก่ TU, GLOBAL, CBG, KCE, DTAC และ STGT
ขณะที่ราคาหุ้นไม่เปลี่ยนแปลงเดือนสิงหาคมมีจำนวน 1 ตัว ได้แก่ DELTA
อย่างไรก็ตาม จากหุ้นทั้งหมดในกลุ่ม SET50 พบว่า หุ้นที่ราคาหุ้นบนกระดานที่ปรับตัวขึ้นสามารถให้ผลตอบแทนสูงสุดของช่วงเดือนสิงหาคมเป็น INTUCH เนื่องจากราคาหุ้นขึ้นไป 32.56% ตามด้วย GULF ราคาหุ้นขึ้นไป 24.63% และ IVL ราคาหุ้นขึ้นไป 20.69% เป็นต้น ส่วนฟากฝั่งราคาหุ้นปรับตัวลงมากสุดตกเป็น TU ราคาหุ้นลงไป 10.36%
ส่วนของรายละเอียดตัวเลขราคาหุ้นสามารถดูได้จากตารางประกอบ
…
